Οι Διαβολογυναίκες (ταινία)

Οι Διαβολογυναίκες (γαλλικά: Les Diaboliques), είναι ένα αστυνομικό ψυχολογικό θρίλερ του 1955 Γαλλικής παραγωγής σε σκηνοθεσία Ανρί-Ζωρζ Κλουζό. Πρωταγωνιστούν οι Σιμόν Σινιορέ, Βέρα Κλουζό, Σαρλ Βανέλ, και ο Πωλ Μορίς.

Πλοκή 
Δύο γυναίκες , η  σύζυγος Κριστίνα (Βέρα Κλουζό) κι η ερωμένη Νικόλ (Σιμόν Σινιορέ), αποφασίζουν να δολοφονήσουν τον άντρα που έχει κάνει δύσκολη τη ζωή τους.
O Μισέλ (Πολ Μορίς), ένας αντιπαθητικός, και δεσποτικός άντρας, συμπεριφέρεται  με τέτοιο απαράδεκτο τρόπο που η δολοφονία του μοιάζει απόλυτα αιτιολογημένη. 
Το σχολείο του οποίου είναι ιδιοκτήτης και διευθυντής έχει  ολιγοήμερες διακοπές, τις οποίες εκμεταλλεύονται  οι δύο γυναίκες για να εφαρμόσουν το σχέδιό τους. Τον παρασύρουν στην ιδιωτική κατοικία της Νικόλ όπου τον δολοφονούν, ποτίζοντάς τον με υπνωτικό και  πνίγοντας τον στην μπανιέρα. 
Επιστρέφουν στο σχολείο με το πτώμα κι εκμεταλλευόμενες την αργία το ρίχνουν στην πισίνα. 
Όμως μερικές μέρες μετά όταν  η πισίνα αδειάζει για να  καθαριστεί δεν υπάρχει πια πτώμα. 
Συγχρόνως, ένας μαθητής επιμένει ότι έχει δει τον διευθυντή, ενώ το καθαριστήριο στέλνει πίσω, καθαρό και σιδερωμένο το κουστούμι που φορούσε τη βραδιά που δολοφονήθηκε Τα πράγματα περιπλέκονται ακόμα περισσότερο όταν στην αναμνηστική σχολική φωτογραφία, στο φόντο φαίνεται το πρόσωπο του δολοφονηθέντος άντρα.

Η θρησκόληπτη και υστερική Κριστίνα αρχίζει να καταρρέει και η εύθραυστη υγεία της κλονίζεται, ενώ  η Νικόλ προσπαθεί να βρει κάποια άκρη παραμένοντας ψύχραιμη και καπνίζοντας συνεχώς.

Διανομή ρόλων 
Σιμόν Σινιορέ ως Νικόλ
Βέρα Κλουζό ως Κρίστινα
Πωλ Μορίς ως Μισέλ
Σαρλ Βανέλ ως Αλφρέντ

Παραπομπές

Εξωτερικοί σύνδεσμοι
  

Γαλλικές ταινίες
Γαλλικές θρίλερ ταινίες
Ταινίες σε σκηνοθεσία Ανρί-Ζωρζ Κλουζό
Ταινίες του 1955
Γαλλόφωνες ταινίες
Ταινίες γυρισμένες στη Γαλλία
Γαλλικές αστυνομικές δραματικές ταινίες